钦定古今图书集成/明伦汇编/官常典/第778卷 > 韦道福〈子欣宗〉
## 钦定古今图书集成/明伦汇编/官常典/第778卷 > 韦道福〈子欣宗〉

按《魏书韦阆传》：“阆从叔道福，父罴，为苻坚丞相王猛
所器重，以女妻焉，为坚东海太守。坚灭，奔江左，仕刘
裕为辅国将军、秦州刺史。道福有志略，历刘骏盱眙、
南沛二郡太守，领镇北府录事参军。时徐州刺史薛
安都谋欲拥州内附，道福参赞其事，以功除安远将
军，赐爵高密侯，因此仍家于彭城。卒赠征卤将军、兖”
州刺史，谥曰简。子欣宗，以《归国》勋，别赐爵杜县侯。高
祖初，拜彭城内史，迁大将军宋王刘昶谘议参军。广
陵侯元衍为徐州刺史，又请为长史，带彭城内史。抚
绥内外，甚得民和。世宗初，除通直散骑常侍，出为河
北太守，不行。寻转太中大夫，行幽州事。卒赠龙骧将
军、南兖州刺史，谥曰简。